Luka Oakland
Luka Oakland je glavna teretna luka sjeverne Kalifornije i jedna od glavnih luka zapadnih Sjedinjenih Američkih Država, te cijelih SAD-a. Bila je prva glavna američka luka na obali Tihog okeana koja je izgradila terminale za kontejnerske brodove. Danas je četvrta najveća luka u SAD-u, poslije Long Beacha, Los Angelesa i Newarka. Razvojem intermodalnog sistema kontejnerskog upravljanja 2002. je dosegnut vrhunac jednog desetljeća planiranja i izgradnje, omogućivši teretno postrojenje visoke količine te daljnje ekspanzije učešća Luke Oakland na teretnom tržištu zapadne obale Sjeverne Amerike. Luka je osnovana 1852. godine, kada je dotadašnje ušće bilo iskopano te su se izgradila velika teretna pristaništa. Dvadeset dvije godine poslije, u 1874. godini se luka trebala ponovo kopati i time je postala luka velike dubine te je bila osnovana danšnja moderna luka Oakland. Sa ulaganjima u luku 2002. godine, u koju se od 1962. godine uložilo preko 1,4 milijarde $, luka je osigurala važno mjesto u američkoj ekonomiji. Puno špeditera Tihog okeana odlučili su preusmjeriti svoj prevoz tereta za Oakland s obzirom na novi, moderni, intermodalni sistem kontejnerskog upravljanja, povezan sa velikim gužvama u Long Beachu i Los Angelesu u južnoj Kaliforniji.